১৮৭০ সালে এঙ্গেলস লন্ডনে আসলে মার্কসের প্রস্তাবনামতে তিনি ইন্টারন্যাশনালের সাধারণ পরিষদের সদস্য মনোনীত হন। এঙ্গেলস তার পান্ডিত্য-ভাষাজ্ঞান-দূরদর্শিতার কারণের কিছুদিনের মধ্যেই ইন্টারন্যাশনালের অন্যতম নেতা হিসেবে পরিগণিত হন। তিনি প্রথমে বেলজিয়ামের ভারপ্রাপ্ত সম্পাদক ও পরে স্পেন, ইতালী ও ডেনমার্কের ভারপ্রাপ্ত সম্পাদক হিসেবে দায়িত্ব পালন করেন। মার্কস ও এঙ্গেলসের প্রচেষ্টায় উক্ত সংগঠনের কাজ প্রায় ১০টির অধিক দেশে ছড়িয়ে পড়ে।